ไม่รู้ตัว
ประสาร ไตรรัตน์วรกุล ถือเป็นมือวางอันดับหนึ่งของข้าราชการด้านความซื่อสัตย์สุจริต
25 ก.พ. 2560

โดย...ทีมข่าวการเงินโพสต์ทูเดย์
ประสาร ไตรรัตน์วรกุล ถือเป็นมือวางอันดับหนึ่งของข้าราชการด้านความซื่อสัตย์สุจริต และยึดถือหลักการที่ถูกต้องในการดำเนินงานมาตลอด
ผ่านร้อนผ่านหนาว ผ่านมรสุมการเมือง แต่ก็ยืนหยัดมาได้
จึงไม่น่าแปลกใจที่ บิ๊กตู่ พล.อ. ประยุทธ์ จันทร์โอชา หัวหน้าคณะรักษาความสงบแห่งชาติ (คสช.) ใช้มาตรา 44 แต่งตั้ง ประสาร เป็นกรรมการผู้ทรงคุณวุฒิในซูเปอร์บอร์ดจัดซื้อจัดจ้าง 
และยังมอบตำแหน่งประธานซูเปอร์บอร์ดชุดนี้แบบไม่รู้เนื้อรู้ตัวอีกด้วย 
ฉะนั้น อย่าเพิ่งถามนะว่า งานที่ได้รับมาจะขับเคลื่อนอย่างไร เพราะแม้จะรู้ว่าได้เป็น 1 ในซูเปอร์บอร์ดคุมทีโออาร์จัดซื้อจัดจ้างโครงการ 5,000 ล้านบาทขึ้นไป ก็ 2 วันก่อนออกคำสั่ง
ส่วนตำแหน่งประธานซูเปอร์บอร์ดน่ะ รู้ตัวเช้า 24 ก.พ. หลังจากราชกิจจานุเบกษาเผยแพร่คำสั่งเมื่อกลางดึก 23 ก.พ. 
ขอเวลาผมหน่อยนะ
ระดับนี้แล้ว รอได้จร้า!!